**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „*Ž*AIDIMŲ IR TRENIRUOKLIŲ AIKŠTELĖS ĮRENGIMAS VEISIEJUOSE” IR** **JO DALINIO** **FINANSAVIMO**

2020 m. sausio 24 d. Nr. 34-236

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Veisiejų seniūnijos bendruomenės komiteto 2020-01-22 Nr. 2-282 prašymą „Dėl prisidėjimo prie projekto“, Lazdijų rajono savivaldybės taryba n u s p r e n d ž i a:

1. Pritarti Veisiejų seniūnijos bendruomenės komiteto projektui „Žaidimų ir treniruoklių aikštelės įrengimas Veisiejuose“ ir numatyti 2020 m. Lazdijų rajono savivaldybės biudžete 15 000 Eur šio projekto įgyvendinimui.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 66 158

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „*Ž*AIDIMŲ IR TRENIRUOKLIŲ AIKŠTELĖS ĮRENGIMAS VEISIEJUOSE” IR** **JO DALINIO** **FINANSAVIMO“**

**AIŠKINAMASIS RAŠTAS**

2020-01-22

Lazdijų rajono savivaldybės tarybos sprendimo projektas „Dėl pritarimo projektui „*Ž*aidimų ir treniruoklių aikštelės įrengimas Veisiejuose” ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Veisiejų seniūnijos bendruomenės komiteto 2020-01-22 Nr. 2-282 prašymą „Dėl prisidėjimo prie projekto“.

Šio sprendimo tikslas – pritarti Veisiejų seniūnijos bendruomenės komiteto projektui „*Ž*aidimų ir treniruoklių aikštelės įrengimas Veisiejuose” ir numatyti 2020 m. Lazdijų rajono savivaldybės biudžete 15 000 Eur šio projekto įgyvendinimui.

Veisiejų seniūnijos bendruomenės komitetas rengia projektą „*Ž*aidimų ir treniruoklių aikštelės įrengimas Veisiejuose” pagal 2020 metų Nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, remiamą sritį – kaimo vietovės viešųjų erdvių sutvarkymas, pritaikant jas kaimo gyventojų poreikiams (pvz. poilsio ir (arba) laisvalaikio vietos įrengimas).

Jeigu būtų skirtas finansavimas šiam projektui, planuojama, kad 2020 metais Veisiejų daugiabučių gyvenamajame rajone tarp Vilties, Ateities ir Ryto gatvių būų įrengta vaikų žaidimų ir treniruoklių suaugusiems aikštelė (tvora (apie 100 m), 5 treniruokliai paaugliams ir suaugusiems, 2 komplektai žaidimų įrengimų vaikams).

Didžiausia paramos suma projektui (į šią sumą įskaitant PVM) yra 5000 Eur, tačiau projektų atrankos metu paramos paraiškos sugrupuojamos pagal atskiras veiklos sritis ir balai skiriami pagal pareiškėjo prisidėjimo lėšas. Veisiejų seniūnijos bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti 15 000 Eur projekto veikloms finansuoti.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė